סיכום של הטור והב"י

בעזה"י

**לאסוקי שמעתתא**

ולשון השו"ע לפי סדר

הדף היומי

ויקרא תשע"ו ׀ 190

לע"נ אמו"ר אליהו בן הרב שלום יהודה ז"ל

**האשה נקנית בג' דרכים**

**קידושין ב.**- משנה- האשה נקנית בכסף בשטר ובביאה.

**קידושין יב:**- רב מנגיד על דמקדש בשוקא ועל דמקדש בביאה ועל דמקדש בלא שידוכי וכו' ועל חתנא דדר בבית חמיה. נהרדעי אמרו בכולהו לא מנגיד רב אלא על דמקדש בביאה בלא שידוכי ואית דאמרי ואפילו בשידוכי נמי משום פריצותא.

**רמב"ם**- פסק כלישנא קמא שעל הכל מנגיד רב.

**טור**- הרא"ש פסק כנהרדעי. **ב"י**- אינו מוכרח כן בדעת הרא"ש הואיל ורק כתב שסומכים על נהרדעי בחתנים הדרים בבית חמיהם.

**ב"י- רשב"ץ**- ראוי ליסר מי שמקדש בלי שידוך אבל רק אם מסיבה אחרת לא חלים הקידושין, לא, אבל אם יחזיק ברשעתו ויוציא לעז ראוי לנדותו ולהכותו על כך. ראובן שהשתדך ואח"כ קידשה שמעון וטוען ראובן שקידשה בביאה בלא עדים, אינו נאמן וראוי לגעור בו על עזות פניו.

**שו"ע אה"ע סימן כו**

**ד**. האשה מתקדשת בשלשדרכים- בכסף או בשטר או בביאה, מן התורה, אבל חכמים אסרו לקדש בביאה משום פריצות, ואם עבר וקידש בביאה מכין אותו מכת מרדות, והיא מקודשת. ואפילו קדשה בכסף או בשטר, אם לא שידך תחילה, או שקידש בשוק, מכין אותו מכת מרדות והיא מקודשת. **הגה וי"א שאין מכין אם קידש בכסף או בשטר אפי' בשוק ובלא שידוכין** [בה"ט- הוא דעת הרא"ש] **ולא ראיתי ממי שהכה מי שקידש בלא שידוכין.**

**באר היטב-** **רמב"ם**- קידושי כסף הם מדרבנן. **מ"מ וכס"מ**- מדאורייתא הוא. **רא"ם**- אשה שהתקדשה בלילה, ספק אם היא מקודשת. **כנה"ג**- ופה היה מנהג קבוע לקדש בלילה, ובטלתי את המנהג.

**קידושין בכסף**

**קידושין ב.** - בכסף בית הלל אומרים בפרוטה ובשווה פרוטה.

**קידושין ה:** - נתן לה כסף או שוה כסף ואמר לה הרי את מקודשת לי הרי את מאורסת לי הרי את לי לאינתו הרי זו מקודשת.

**גיטין ו.**- האומר חרופה ביהודה מקודשת שכן ביהודה קוראים לארוסה חרופה. **ב"י- רמב"ם**- ולכן מקודשת ומשמע מדבריו שבכל מקום מקודשת. **ריטב"א**- לפי שקי"ל שחרופתי בקרא היא חציה בת חורין ויש בה צד קידושין. **הרב המגיד**- וכן סובר **הרשב"א** אבל **הר"ן** חולק.

**רמב"ם רא"ש**- וכן בכל לשון שהיא מבינה - **טור**.

**שו"ע אה"ע סימן כז**

**א.** בכסף כיצד, נותן לה בפני שנים פרוטה או שווה פרוטה [מהרי"ל- והעדים מאשרים ששוה פרוטה] ואומר לה הרי את מקודשת לי בזה, וה"ה אם אמר לה הרי את מאורסת לי או הרי את לי לאשה. **הגה, וי"א שיש לומר לה כדת משה וישראל, וכן נוהגין לכתחילה. וכן נוהגין לקדש בטבעת, ויש להם טעם בתקוני הזוהר** [מראה הטבעת לעדים, ויראו נתינת הטבעת לאצבע הכלה, ויקדש ביד ימינו וכן בימין הכלה, ובאצבע הסמוך לגודל, מהר"ם מינץ]. וכן בכל לשון שמשמעותו לשון ודאי באותו מקום ובלבד שהיא תבין שהוא לשון קידושין. [בה"ט- אם ידוע שהיא מבינה. אמרה שאינה מבינה רבינו ירוחם- הוי ספק קידושין, ח"מ- נאמנת] ואם היה מדבר עמה תחילה על עסקי קידושין ונתן לה אפילו בשתיקה, הוי קידושין, והוא שעסוקין עדיין באותו ענין [וכך מעידים העדים]. וכ"ש אם אמר לה לשון קידושין ודאי אלא שאינה מבינה אותו, דהוו קידושין. **הגה, י"א דלא צריך מדברים באותו ענין ממש, אלא אפילו מדברים מענין לענין באותו ענין, שאין מדברים בקידושין אלא בצרכי זיווגם, וי"א דלא בעינן מדברים עמה אלא כל שמדברים לפניה, מהני.**

**אחרונים**

**בה"ט**- **סמ"ע**- מפקפק אם בזמנינו אשה מתקדשת בפרוטה.

אין מקדשין לכתחילה במטבע. אם קידש בשוה פרוטה המחובר לקרקע, מקודשת- **ד"מ.** אמר טלי קידושיך מע"ג קרקע ה"ז ספק קידושין.

**אחרונים**- מנהגנו עכשיו שאומר לה 'הרי את מקודשת לי בטבעת קידושין זו כדת משה וישראל', כנה"ג. לכתחילה יאמר 'בטבעת זו'. ודוקא באומר 'הרי את מקודשת לי', אבל אם אמר 'תהא לי מקודשת', צריך לומר 'בזה'. אם יש שינוי בדברי העדים, כל שאין הכחשה אלא אחד מוסיף על דברי חבירו ולדברי שניהם יש בה קידושין, נאמנים. אחד אומר שקידשה בלשון הקודש והאחד אומר שקדשה בלשון יווני, אין לך הכחשה גדולה מזו.

**מהר"י בן לב**- אמר לאשה תרצי להתקדש והיא שתקה ולא ענתה לא הן ולא לאו, ומיד נתן לה בשתיקה, הוי ספק קידושין.

**שיעור פרוטה**

**רי"ף**- שיעור פרוטה כסף במשקל חצי שעורה.

**שו"ע אה"ע סימן כז**

**י.** שיעור הכסף שמקדשין בו משקל חצי שעורה כסף צרוף.

**קידושיןבכפיה**

**קידושין ב:-** האשה נקנית, מדעתה- אין, שלא מדעתה, לא סמ"ג- שהכתוב אומר 'ויצאה והייתה' משמע לדעתה.

**ב"ב מח:-** תליוה וקדיש שקידש אשה בעל כרחה אמימר- קידושיו קידושין.

**מר בר רב אשי**- לא הוו קידושין הוא עשה שלא כהוגן, ייעשה עמו שלא כהוגן, והפקיעו חכמים את קידושיו. - **רי"ף רמב"ם רא"ש**.

**רא"ש**- לאה שאמרה לראובן תן לי מנה שאתה חייב לי, ונתן לידה ג' פשיטים ואמר לה הרי את מקודשת לי וכששמעה השליכה המעות ואמרה איני רוצה להתקדש, וזה מה שהעדים מעידים, אין כאן בית מיחוש.

**מהר"ם**- דיבר עם האשה לקדשה וגם היא אמרה קדשני, וזרק לה הקידושין לתוך חיקה והיא ניערה בגדיה להשליך הקידושין תוך כדי דיבור, מקודשת. ואם אין העדים מעידים שנפלה הטבעת לחיקה, אינה צריכה אפילו גט, אף אם מודה שנפל בחיקה.

**אנסו את האיש לקדש**

**רמב"ם, רשב"א, הרב המגיד**- מקודשת. **ראב"ד**- ודוקא שאמר רוצה אני. **רי"ף, בעל העיטור**- אינה מקודשת. **סמ"ג**- תלוי במחלוקת אמימר ומר בר רב אשי בגמ' והגאונים הכריעו כמר בר רב אשי שאינה מקודשת.

**רשב"ץ**- מי שקידש ואמרו שהוא ישן, אינם קידושין, ואם היה מתנמנם, מעשיו קיימים.

**שו"ע אה"ע סי' מב**

**א.** אין האשה מתקדשת אלא לרצונה, והמקדש אשה בעל כרחה אינה מקודשת. אבל האיש שאנסוהו או שקידש בעל כרחו, הרי זו מקודשת. וי"א שאינה מקודשת. הילכך הוה ליה ספק [אפילו אמר רוצה אני- עצמו"י. מסר מודעה על הקידושין, הרי הם בטלים]. **הגה, אמרה תחילה קדשני, וזרק קידושין לתוך חיקה ואמר לה הרי את מקודשת לי, וניערה בגדיה תוך כדי דיבור להשליך ממנה הקידושין, ואומרת שלא כיוונה מתחילה רק לשחוק בעלמא, אפילו הכי הוי מקודשת. ואין הולכין בענין קידושין אחר אומדנות והוכחות המוכיחות שלא כיוונה לשם קידושין. לקח האשה בחזקה שלא ברצונה וקדשה, והיא לא זרקה הקידושין, הוי מקודשת, אע"פ שמתחילה באונס היה ונתן לה סתם ולא אמר לה כלום, הואיל ובתחילה דיבר עמה מקידושין, היה חייב לה מעות ואמרה לו תן לי מעותי, וכאשר התחיל ליתן אמר לה הרי את מקודשת לי, וזרקה היא המעות מידה, אינן קידושין.**

**אחרונים**

**באר היטב-** שנים אומריםנתקדשה באונס ושנים אומרים נתקדשה לרצונה, אם נשאת תצא, אבל אם נתקדשה לאחד מעדיה לא תצא- **כנה"ג.** **רדב"ז**- בכל אופן לא תצא. נתקדשה שלא לרצונה, אפילו אמרה כעת רוצה אני, אינה מקודשת- עצמו"י.

**קידושין ג:-** האב זכאי בבתו לקדשה, בכסף בשטר ובביאה. והכסף שלו הוא.

**האב זכאי בקידושי ביתו**

**רמב"ם**- ומבת יום אחד מקבל אביה קידושיה, ובביאה מבת ג' ויום אחד. **רא"ש**- ונראה שהוא הדין שמתקדשת בשטר מבת יום אחד. וכן בנערה אביה זכאי בקידושיה והלכה כר' יוחנן שסובר כן. ויכולה לקבלם ברשות אביה.

**טור**- וזכאי במציאתה ובמעשה ידיה.

**שו"ע אה"ע סי' ל"ז**

**א.** האב מקדש את בתו לדעתה כל זמן שהיא קטנה, וכן כשהיא נערה רשותה בידו וקידושיה לאביה [אפילו הם מאה מנה, ב"ח], וכן הוא זכאי במציאתה ובמעשה ידיה ובכתובתה [ובמתנה שנתנו לה ב"ח- הוי שלה, ב"ש- של אביה, והח"מ מסתפק בדבר]. ואם נתאלמנה או נתגרשה מן האירוסין הוא זכאי בכל עד שתבגר. לפיכך מקבל האב קידושי בתו מיום שתולד עד שתבגר. ואפילו היתה חרשת או שוטה וקדשה האב הרי היא אשת איש גמורה. ואם היתה בת שלש שנים ויום אחד מתקדשת בביאה מדעת אביה, פחות מכאן אם מסרה אביה לקידושי ביאה אינה מקודשת. **הגה, י"א דאין קידושין תופסים בנפל, ואם אביו קיבל בו קידושין והמקדש קידש אח"כ אחותו, צריכה גט** [חלקת מחוקק- והוי ספק קידושין. ב"ש- אין קידושין תופסין כלל באותו הולד וקדושי אחותו קדושין גמורים הם]**.**

**קידושין ע"י חופה**

**קידושין ה. - רב הונא**- חופה קונה. הצד השווה בכסף שטר וביאה שקונים בעלמא וקונים כאן, אף חופה קונה בעלמא וקונה כאן.

**קידושין ג.-** מנינא דרישא האשה נקנית בג' דרכים למיעוטי חופה.

**רא"ש- תוס'**- מכאן שאין הלכה כרב הונא.

**רי"ף, רמב"ן**- אין הלכה כרב הונא. ודלא כר"ח שפסק שהוא ספק.

**ר"ן**- כתב **הרמב"ן** שהרי"ף מסתפק כר"ח. **מר יהודה גאון ובה"ג**- פסקו שאין הלכה כרב הונא, וכן נראה בדעת הרי"ף. אבל בגלל שלדעת ר"ח הוא ספק, אי אפשר להקל בזה.

**רשב"א-** יש לחוש לדעת ר"ח.

**שו"ע אה"ע סימן כו**

**א.** אם הכניס אשה לחופה אינה מתקדשת בכך וי"א שהוא ספק.

**אשה שנתקדשה ולא נישאה**

**טור**- אשה שנתקדשה נחשבת לאשת איש לחייב הבא עליה, וצריכה גט אבל אינה כאשת איש לכל דבר.

**שו"ע אה"ע סימן כו**

**ג.** משנתקדשה נחשבת כאשת איש לחייב הבא עליה, וצריכה גט להתירה לשוק.

**נתינה או אמירה ע"י האשה**

**קידושין ה:-** ת"ר כיצד בכסף נתן לה כסף או שווה כסף ואמר לה הרי את מקודשת וכו' הרי זו מקודשת. אבל היא שנתנה ואמרה היא הריני מקודשת לך וכו', אינה מקודשת. ומכאן, שבמקרה שנתן הוא ואמרה היא יש סתירה בין הרישא לסיפא אלא הכי קאמר וכו' ואי בעית אימא נתן הוא ואמרה היא ספיקא היא וחיישינן מדרבנן- טור.

**רא"ש**- נתן הוא ואמרה היא והיו עוסקים בעניני קידושין, מקודשת. **רמ"ה**- וכן אם אמר הבעל 'כן' לאחר אמריתה.

**בה"ג**- נתנה היא ואמר הוא הוו ספק קידושין.

**ריב"ש, רד"ך, תרומת הדשן**- איש ואשה שנתקדשו ע"י הגויים אינן קידושין שהרי לא נתן לה כלום והכומר נותן טבעת לכל אחד. **רשב"ש**- יהודי שנשא גויה ונתגיירה בלא קידושין וכתובה ואח"כ הלך והניחה, אינה צריכה גט אף אם אמר שבא עליה לשם קידושין, שהרי אין עדים. ולא כתב ר"ח שמקודשת מספק אלא אם הייתה חופה אבל כאן לא היתה חופה.

**שו"ע אה"ע סימן כ"ז**

**ח.** נתן הוא ואמרה היא, אם היה מדבר עמה על עסקי קידושין הוי ודאי קידושין, ואם לא הוי ספק קידושין [והוא דוקא כשאמרה בשעת נתינה, אבל אמרה לאחר מכן אינה מקודשת]. ואם ענה הבעל 'הן' בשעת נתינה, הוי ודאי קידושין אפילו אין עסוקין באותו ענין [ב"ח- דוקא אם עסוקים בענין קידושין. ב"ש ומהרש"ל- אף שאין עסוקים בזה].

**קידושין ה:-** אמר **שמואל** בקידושין נתן לה כסף או שווה כסף ואמר לה הריני אישך הריני בעליך הריני ארוסיך אין כאן בית מיחוש כי יקח איש אשה ולא שיקח את עצמו - **טור**.

**אמר לה הריני אישך**

**ב"י- רא"ש**- אף שהיה מדבר עמה על עסקי קידושין. **ר' ירוחם**- ויש חולקים וסוברים שמקודשת, ויש אומרים שהיא ספק מקודשת.

**שו"ע אה"ע סימן כ"ז**

**ו.** אמר לה הריני אישיך הריני בעליך הריני ארוסיך, אינו כלום. אפילו היה מדבר עמה תחילה על עסקי קידושין, משום דכתיב 'כי יקח' ולא שיקח את עצמו **(נתן הכסף לאחד ואמר לו הרי אתה חמי ולא אמר בתך מקודשת לי, אין בזה כלום** [ואפילו אם היו מדברים מעסקי קידושין אינו כלום. ח"מ- ובכל אופן צ"ע למעשה]**).**

**אמר לאשתו איני אישך**

**קידושין ה:-** אמר **שמואל** איני אישך, איני בעלך, איני ארוסך, אין כאן בית מיחוש 'ושלחה' ולא שישלח את עצמו.- טור. רבינו ירוחם- ואם היה מדבר עמה על עסקי גירושיה, ואמר לה כן, יש אומרים שמגורשת, יש אומרים שהיא מגורשת מספק ויש אומרים שאינה מגורשת וכן הסכים הרא"ש לגבי קידושין.

**שו"ע אה"ע סימן קל"ו**

**ג.** כשיתן לה הגט יאמר לה הרי את מגורשת ממני בגט זה, ומותרת לכל אדם, או הרי את משולחת ממני. ואם שלוחו נותנו לה אומר הרי את מגורשת מפלוני בגט זה והרי את מותרת לכל אדם. ואם אמר לה איני אישך, איני בעלך, יש מי שאומר שאינו גט אפילו היה מדבר עמה על עסקי גיטה דכתיב 'ושלחה' ולא שישלח את עצמו. ויש מי שאומר שאם היה מדבר עמה על עסקי גיטה הויא ספק מגורשת [ב"ש- לא הוי גט כלל].

**לשונות של קידושין**

**קידושין י.-** ת"ר הרי את אשתי הרי את ארוסתי הרי את קנויה לי מקודשת. הרי את שלי הרי את ברשותי הרי את זקוקה לי, מקודשת. **תניא**- האומר לקוחתי הרי זו מקודשת שנאמר כי יקח איש אשה.- **טור**.

**ב"י- הרשב"א** כתב שהאומר הרי את נשואתי לא שמענו שתהא מקודשת שאין נשואה אלא שנכנסה לחופה. ואולי סובר שהוא ספק מקודשת.

**שו"ע אה"ע סי' כ"ז**

**ב**. אמר לה הרי את אשתי, הרי את זקוקתי, הרי את קנויה לי, הרי את ארוסתי, הרי את שלי, הרי את ברשותי, הרי את לקוחתי- מקודשת. **הגה, אם הבינה דבריו** [ואם אומרת שלא הבינה, נאמנת, ח"מ. ב"ח- הוי ספק קידושין] **או שדיברו תחילה מעסקי קידושין. אבל האיש אינו נאמן לומר שלא כיון לשם קידושין** [אבל מה שמסופק לנו אם הוא לשון קידושין נאמן לומר דלא היה מבין- ב"י]**.**

**היה מדבר עמה על עסקי גיטה**

**קידושין ו.-** היה מדבר עם האשה על עסקי גיטה וקידושיה ונתן לה גיטה וקידושיה ולא פירש, **ר' יוסי**- דיו. **ר' יהודה**- צריך לפרש. **רב יהודה אמר שמואל**- והוא שעסוקים באותו ענין עד שעת נתינה- רש"י. רב הונא אמר **שמואל**- הלכה כר' יוסי. **ב"י**- **הטור** כתב והיו העדים עסוקים באותו ענין. וכוונתו, שאין צריך שידבר האיש עם האשה דוקא אלא הוא הדין אם דבר עם העדים או עם אדם אחר בפניה, אבל יותר נכון לגרוס בדבריו 'והיו עדיין עוסקים באותו ענין'.

**קידושין ו:-** כתנאי- **רבי**- והוא שעסוקים באותו ענין, **ר' אלעזר בר ר"ש**- אע"פ שאין עסוקים באותו ענין. ואי לאו דעסוקין באותו ענין מנא ידעא מאי קאמר לה? **אביי**- מענין לענין באותו ענין **רש"י-** שפסקו לדבר בקידושין ממש והיו מדברים בדברים אחרים, אבל לצורך זווגם כגון עניני נדוניא. **ב"י**- וכן יש לפרש לענין גיטין שעסקו בדברים הנוגעים לגט. **ר"ן, רבינו ירוחם, בעל העיטור** וכן משמע **מהרי"ף הרמב"ם והרי"ף**- הלכה כרבי שצריך שיעסקו בגט ממש. רשב"א- אף מענין לענין באותו ענין.

**שו"ע אה"ע סימן קלו**

**ב.** במה דברים אמורים, בשלא היה מדבר עמה על עסקי גיטה. אבל אם היה מדבר עמה על עסקי גטה, ונטל הגט ונתן בידה ולא אמר כלום, הרי זה גט.

**קידושין ו:-** הכותב לשפחתו הרי את מותרת לכל אדם לא אמר ולא כלום לשון גירושין הוא ולא לשון שחרור- **רש"י.**

**'הרי את מותרת' בשפחה**

**שו"ע יו"ד רסז**

[**מג**.](file:///C:\Program%20Files\תורת%20אמת%20-%20366\Temp\his_temp_1_2.htm#סימן רסז - הלוקח עבד אסור לקיימו ערל וטבילתו וברכתו ומילתו וכל דיני עבד   ושפחה. ובו פ) הכותב לשפחתו הרי את מותרת לכל אדם אין זה לשון שחרור.

**המקדש במלוה**

**קידושין ו:-** אמר **אביי** המקדש במלוה אמר לה הרי את מקודשת במעות המלוה שנתתי לך כבר אינה מקודשת שהרי מלוה להוצאה ניתנה והמעות שלה. ר"ן- ואין דעתה על מחילת המלווה. **רש"י רמב"ם רא"ש ור"ן**- ואף אם המעות עדיין אצלה. **רמב"ם**- ואף בשטר.

**קידושין מח.-** תניא עשה לי שירים נזמים וטבעות ואקדש לך, חכמים אומרים אינה מקודשת עד שיגיע ממון לידה וסוברים ישנה לשכירות מתחילה ועד סוף, ולכן תשלום השכירות עליו במלוה, או שסוברים שאומן אינו קונה בשבח כלי, ולכן הם קידושין במלוה ואינה מקודשת. **טור**- ואפילו הגיע הזמן לגבות את השכירות או המלווה. **רמב"ם, רמ"ה**- ואפילו החזיר לה השטר.

**שו"ע אה"ע כח**

**ז.** היה לו מלוה אצלה, אפילו היא בשטר ואמר לה הרי את מקודשת לי במלוה שיש לי אצלך, אינה מקודשת. אפילו עדיין המעות בידה ולא שלחה בהם יד **(ואפילו החזיר לה השטר ויש בו שוה פרוטה) ויש מחמירים בזה.** והוא הדין אם היא חייבת לו שכירות פעולה שעשה לה אפילו הגיע זמן המלוה והשכירות לגבות.

**באר היטב- טור**- אמר לה התקדשי לי בשטר חוב זה ונתנו לה, שמין הנייר, אם יש בו שוה פרוטה מקודשת, ואם לאו הוי ספק קידושין ויש מחמירים בזה. ח"מ- אף שלא הזכיר שטר רק אמר לה התקדשי לי במלוה והחזיר לה את השטר, אפ"ה שמין את הנייר, ואם אינו שוה פרוטה הוי קידושי ספק, דחיישינן שמא שוה פרוטה במדי. וב"ש הקשה מנ"ל דין זה.

**המקדש בהנאת מלוה**

**קידושין ו:- אביי**- המקדש בהנאת מלוה מקודשת ואסור לעשות כן מפני הערמת רבית האי הנאת מלוה היכי דמי? דארווח לה זימנא **רש"י**- שהיתה חייבת לו מנה והאריך את הזמן, ובהנאה זו מקדשה. **תוס'**- הייתה חייבת לאדם אחר ונתן המקדש פרוטה לאותו מלוה כדי שיאריך לה זמן ההלוואה.

**בעל העיטור**- בזה אין איסור אבל באמר לה הריני מלוה לך מנה עד זמן פלוני על מנת שתתקדשי לי בהנאה זו אסורלעשות כן מפני אבק רבית.

**ר"ח**- היה לו מלוה בידה ומרויח לה הזמן ומקדש בה, אינה מקודשת אלא במלוה לה עתה עד זמן פלוני.

**רמ"ה**- כשאמר לה בשעת הלואה שמקודשת בהנאת הרווחת הזמן שיאריך לה במלוה זה, וכמו שכתב הרמב"ם, ודאי מקודשת לכו"ע, אבל במלוה שהיה לה קודם ועכשיו הוא אומר לה שהיא מקודשת בהארכת הזמן, וכדברי הרי"ף ורש"י, בזה הר"ח ובעל העיטור חולקים, ולכן הוי ספק קידושין.

**שו"ע אה"ע כ"ח**

**ט**. הלוה לה עתה מאתים זוז ואמר לה הרי את מקודשת לי בהנאת זמן שארויח לך לך במלוה שתהיה בידך כך וכך יום ואיני תובעה ממך עד זמן פלוני, הרי זו מקודשת ואסור לעשות כן מפני שהוא כריבית.

**באר היטב-** מהרי"ט- המקדש בהנאת פרוטה דרב יוסף שבזמן עשית מצווה פטור מנתינת פרוטה לעני, אינה מקודשת.

**קידושין במתנה ע"מ להחזיר**

**קידושין ו:-** הילך מנה ע"מ שתחזירהו לי, באשה אינה מקודשת לפי שאין אשה נקנית בחליפין **רמב"ם**- לפי שלא קיבלה כלום. תוס'- מדאורייתא מקודשת אלא שהפקיעו חכמים הקידושין כדי שלא יבואו לקדש בחליפין, שהרי בחליפין הדרך להחזיר הסודר.

**רבינו ירוחם**- נתן לה מתנה לזמן ידוע ואמר לה שתהא מקודשת בהנאה שנהנית באותו זמן מקודשת. ויש מפרשים שאינה מקודשת, וראשון נראה עיקר.

**שו"ע אה"ע סי' כ"ט**

**א.** האומר לאשה הרי את מקודשת לי בדינר זה על מנת שתחזירהו לי [וכפל התנאי, ב"ח] אינה מקודשת [וכן פסק בד"מ אבל בשלטי גיבורים כתב שהוא ספק]. **הגה אבל האשה שנתנה לאחד מתנה על מנת להחזיר לאחר שלושים יום כדי לקדשה בה תוך שלושים יום ונתן לה תוך שלושים לקידושין, הוי מקודשת. י"א דאם נתן לה מתנה ע"מ להחזיר ואמר לה בהנאה זו שאת נהנית תוך הזמן הרי את מקודשת לי, הוי קידושין.**

**אחרונים**

**בה"ט- רש"ך**- אם מקנה לה הטבעת שבידו ע"י קנין סודר ומקדש באותה טבעת, הוי קידושין. **ובשלטי גיבורים** כתב דכשמקנה לה ע"י סודר מנה להתקדש בו, לא הוי קידושין.

**תן מנה לפלוני ואקדש לך**

**קידושין ו:-** אמר **רבא** תן מנה לפלוני ואקדש לך מקודשת מדין ערב. ערב לאו אף על גב דלא מטי הנאה לידיה קא משעבד נפשיה האי איתתא נמי אף על גב דלא מטי הנאה לידה קא משעבדה ומקניא נפשא.

**רש"י רמב"ם, רשב"א ר"ן הרב המגיד**- והוא שאמר לה התקדשי לי במנה שאני נותן לפלוני.

**רבינו ירוחם**- או שהיו עוסקים בעניני קידושיה, או שאמרה לו תן מנה לפלוני ואקדש לך, אבל אמר הוא התקדשי לי במנה, ואמרה היא תנהו לפלוני, אינה מקודשת.

**רשב"א**- וכן אם אמרה הלוה מנה לפלוני ואקדש לך, מקודשת, אבל אם אמרה הארך זמן ההלואה לפלוני שחייב לך ואקדש לך, אינה מקודשת.

**שו"ע אה"ע סי' כ"ט**

**ב.** אמרה לו תן מנה לפלוני ואתקדש אני לך ונתן לו ואמר לה הרי את מקודשת לי בהנאת מתנה זו שנתתי על פיך, הרי זו מקודשת [ודוקא אמר לה תוך כדי דיבור, ב"ח, והח"מ והט"ז חולקים]. **הגה, ואם היו עסוקין באותו ענין אע"פ שנתן סתם בציוויה, הרי זו מקודשת. וכל זה דוקא שהיא התחילה לומר תן מנה לפלוני, אבל אמר לה הוא תחילה והיא אומרת תן לפלוני, עיי' לקמן סי' ל' סעיף ח'. אמרה לו הלוה מנה לפלוני ואתקדש אני לך והלוה לפלוני ואמר לה הרי את מקודשת בו, הוי קידושין כמו במתנה אבל אם הרויח זמן מלוה על פיה וקידשה בו אינה מקודשת.**

**הילך מנה והתקדשי לפלוני**

**קידושין ז.-** הילך מנה והתקדשי לפלוני מקודשת מדין עבד כנעני. עבד כנעני לאו אע"ג דלא חסר מידי קא קני נפשיה, האי גברא נמי אע"ג דלא חסר מידי קני להאי איתתא. רש"י- והוא שעשאו פלוני שליח.

**רמב"ם**- והוא שאמר לה פלוני הרי את מקודשת לי במנה שיתן לך פלוני. ר"ן- ולכן אין צריך שיהיה שליח- **טור**.

**שו"ע אה"ע סימן כ"ט**

**ה.** אמר לה הילך דינר משלי והתקדשי לפלוני ואותו פלוני עשאו שליח, או שלא עשאו שליח ואמר לה אותו פלוני התקדשי לי במנה שנתן לך פלוני, הרי זו מקודשת.

**תן מנה לפלוני ואקדש אני לו**

**קידושין ז.-** תן מנה לפלוני ואקדש אני לו, מקודשת מדין ערב ומדין עבד כנעני. ערב לאו אע"ג דלא מטי הנאה לידי משעבד נפשיה, האי איתתא נמי וכו' ואף שהאי גברא לא חסר ממון וערב חסר, עבד כנעני יוכיח, ואף שהאשה מקנה ולא קונה דבר, ובעבד כנעני המקנה קונה, ערב יוכיח.

**רמב"ם**- ודוקא שאמר פלוני הרי את מקודשת לי בהנאה זו שקיבלתי ברצונך. הרב המגיד- ואינה כהילך מנה ואקדש אני לך, שהרי שם היא חסרה ממון, וכאן, אין הממון מגיע ממנה אלא מתקדשת בכך שנעשה רצונה ואדם אחר חסר ממון. **הרב המגיד בשם יש מפרשים, הרמ"ה**- והוא שאותו פלוני מינה אותו לשליח. אבל אם לאחר מעשה אמרו לו, אפילו שהתרצה, אינה מקודשת.

**שו"ע אה"ע סימן כ"ט**

**ג.** אמרה לו תן דינר לפלוני ואתקדש אני לו ונתן לו וקידשה אותו פלוני ואמר לה הרי את מקודשת לי בהנאת מתנה זו שקיבלתי ברצונך, הרי זו מקודשת [מ"מ- אף שאינו אדם חשוב].

**הילך מנה ואקדש לך**

**קידושין ז**.- הילך מנה ואקדש אני לך מהו, אמר מר זוטרא משמיה דרב פפא מקודשת. ודוקא באדם חשוב דבההיא הנאה דקא מקבל מתנה מינה, גמרה ומקניא נפשא. - **רי"ף רא"ש ר"ן. רש"י, רמב"ם, רא"ש**- והוא כשאמר לה הרי את מקודשת לי בהנאה זו שקיבלתי ממך.

**שו"ע אה"ע סי' כ"ז**

**ט.** נתנה היא ואמרה לו הילך דינר זה מתנה ואתקדש לך ולקחו ואמר לה הרי את מקודשת לי בהנאה זו שקיבלתי ממך מתנה, אם אדם חשוב הוא, הרי זה מקודשת שהנאה יש לה בהיותו נהנה ממנה ובהנאה זו הקנת עצמה לו. וצריך חקירת חכם מי נקרא אדם שאינו חשוב להתירה בלא גט. **ויש מחמירים אפילו לא אמרה תחילה כשנתנה ואתקדש לך רק נתנה סתם ואמר לה התקדשי לי וכו' ושתקה.**

**אחרונים**

**באר היטב-** משמע דסתם בני אדם נקראים חשובים. ובתשובת הרשב"א כתב דסתם בני אדם נקראים אין חשובים. עצמות יוסף- נראה דאפילו אינו חשוב, אבל לדידה חשוב ונהנית אם יקבל ממנה, מקודשת.

נתנה היא ואמר הוא והיא שתקה- **הרא"ש הטור והמ"מ**- הוו קידושין. **רשב"א**- הוו ספק קידושין אף אם דיבר עמה על עסקי קידושיה. **בה"ג**- אפילו אדם שאינו חשוב הוי ספק קידושין. **ב"ח**- מחמיר כדעת הה"ג וכתב שלמעשה צריך להתישב.

**דין ערב ועבד כנעני במכר**

**קידושין ז**.- אמר **רבא** תן מנה לפלוני ואקדש אני לך מקודשת מדין ערב. הילך מנה והתקדשי לפלוני מקודשת מדין עבד כנעני. תן מנה לפלוני ואקדש אני לו, מקודשת מדין שניהם. בעי **רבא** הילך מנה ואקדש אני לך מהו, מר זוטרא משמיה דרב פפא- מקודשת באדם חשוב. מקודשת באדם חשוב. איתמר נמי משמיה דרבא וכן לענין ממונא רש"- בכל הדינים הללו הדין כן גם לענין ממון שאם אמר לו תן מנה לפלוני ותהא שדי מכורה לך, קנה. הילך מנה ותהא שדך מכורה לפלוני קנה פלוני את השדה. תן מנה לפלוני ותקנה לו שדי, קנה. **ר"ן**- בהילך מנה ואתקדש אני לך הסתפק רבא, ולכן לא כתב רש"י שבמקרה זה קנה בממונא, אבל לדידן שמקודשת, הילך מנה ותהא שדי מכורה לך, באדם חשוב, קנה, וכן כתב ר"ח שקנה בתורת חליפין.

**רמב"ם**- תן מנה לפלוני ויקנה ביתי לך, קנה מדין ערב **ב"י**- מה שלא הביא גם מדין עבד כנעני ומדין שניהם, אפשר שכך היתה גרסתו- דברי רבא וכן לענין ממונא לאחר מדין ערב. וטעמו של רבא שרק בזה גם בדיני ממונות הדין כן, אפשר משום שאין למדים מעבד לדיני ממונות.

**טור**- כל הדינים הללו מדין ערב, מדין עבד כנעני ומדין שניהם הם אף בדיני ממונות, ובשלשתם צריך שהקונה יאמר שהוא קונה בפעולה זו. וכן באדם חשוב שמקבל מתנה, נקנית השדה. **ב"י**- ובאדם חשוב לא כתב הטור שצריך הקונה לומר כן, ולי נראה שדוקא בקידושין צריך לומר כן.

**שו"ע חושן משפט סי' ק"צ**

**ג.** האומר לחברו תן מנה לפלוני וקנה לך קרקע שלי כיון שנתן, קנה [בה"ט- ואין הלוקח צריך לומר למוכר 'שדך יקנה לי במה שנתתי מנה לפלוני'].

**ד**. יש אומרים שהוא הדין לאומר לחבירו הילך מנה ויהיה שדך מכור לפלוני, כיון שקיבל זה ממנו, נקנה השדה לאותו פלוני. **הגה והוא שאותו פלוני חפץ בזה, כגון שעשאו שליח או שאמר למוכר שדך קנוי לי במה שנתן לך פלוני.**

**ה.** וכן יש אומרים שהוא הדין לאומר לחבירו תן מנה לפלוני ויהיה שדי מכור לו לאותו פלוני עצמו, כיון שקיבל אותו פלוני המנה מזה, נקנה לו לאותו פלוני עצמו השדה. **(והוא שהלוקח חפץ בזה וכדרך שנתבאר בסמוך).**

[ו.](file:///C:\Program%20Files\תורת%20אמת%20-%20366\Temp\his_temp_1_2.htm#סימן קצ - דין קניית קרקע בכסף. ובו יח סעיפים:-ו.!) וכן י"א שהוא הדין לאומר לחבירו הילך מנה ויהיה שדי מכור לך עצמך בו, כיון שזכה במנה, נקנה לו השדה. והוא שיהיה אדם חשוב שהמוכר נהנה במה שהוא מקבל ממנו מתנה.

**הגה, ראובן שהיה חייב לשמעון מנה והגיע זמן הפרעון ואמר שמעון לראובן אמכור לך קרקע במנה ונתרצה ראובן ונתן לו מנה לא יוכל שמעון לומר מנה זו אני גובה בחובי רק הקרקע קנויה לראובן ואח"כ יגבה שמעון חובו.**

**קידושין לחצאין**

**קידושין ז.-** אמר **רבא** התקדשי לי לחציי, מקודשת. חצייך מקודשת לי אינה מקודשת איתתא לבי תרי לא חזיא, גברא מי לא חזי לבי תרי? - **טור**. **רמב"ם**- וכן אמר הרי את מקודשת לי ולפלוני אינה מקודשת.

**טור**- מי שחציו עבד וחציו בן חורין שקידש בת חורין הוו ספק קידושין וצריכה גט מספק. המקדש מי שחציה שפחה וחציה בת חורין הוו קידושין לחייב עליה אשם וצריכה גט. חציה שפחה וחציה הת חורין שנתקדשה לראובן ונשתחררה ואחר כך קידשה אחר, שניהם הוו ספק קידושין וצריכה גט משניהם, או אחד מגרש ואחד נושא. ואם מתו אחיו של אחד חולץ והשני מייבם.

**קידושין ז:-** בעי **רבא** חצייך בחצי פרוטה וחצייך בחצי פרוטה, מהו, כיוון שאמר לה חצי פרוטה פסקה וכאילו קדשה לחצאין או דילמא מונה והולך הוא, את"ל מונה והולך הוא חצייך בפרוטה וחצייך בפרוטה תוס'- ואין הקידושין פושטים בכולה לפי שאמר לה 'הרי את מאורסת לי וכדו'. והפוסקים לא חילקו בזה- **ב"י.** מהו, כיון דאמר לה בפרוטה ופרוטה פסקה למילתיה או דילמא כל ביומיה מונה והולך הוא, **רמב"ם**- ומקודשת שכן דעת הרמב"ם כדעת הגאונים שאם תמצא לומר שבגמ' פשיטותא הוא. חצייך בפרוטה היום וחצייך בפרוטה למחר כך אמר לה ביום אחד- **תוס'. ר"ן**- ולי נראה שאף אם אמר לה פעם ראשונה בבוקר ופעם שניה בערב, גם יש להסתפק בזה מהו, כיון דאמר לה למחר פסקה, או דילמא הכי קאמר לה, קידושין נתחלו מהאידנא ומגמר נגמרו עד למחר, שני חצייך בפרוטה מאי, הכא ודאי בחד זימנא קאמר לה או דילמא אין אשה מתקדשת לחצאין כלל, תיקו. **ראב"ד רא"ש רשב"א-** והרי בבעיא זו מסתבר לומר שמקודשת ובכל זאת עלתה בתיקו, וכ"ש בעיות ראשונות ולכן- בכל המקרים הללו הדין הוא- ספק. **הרב המגיד**- אף שתרץ דעת הרמב"ם, כתב- אעפ"כ יש להחמיר כדעת **הראב"ד והרשב"א.**

**שו"ע אה"ע סימן לא**

**ז**. אמר לה התקדשי לי חציך בחצי פרוטה וחציך בחצי פרוטה, או שאמר לה חציך בפרוטה וחציך בפרוטה, או חציך בפרוטה היום וחציך בפרוטה למחר, או שני חצייך בפרוטה, או שאומר לחברו שתי בנותיך לשני בני בפרוטה, או בתך מקודשת לי ופרתך מכורה לי בפרוטה, או בתך מקדשת לי וקרקעך מכורה לי בפרוטה, הרי זו ספק מקדשת.

**באר היטב- מהרי''ט**- שני בני אדם שנתנו לאב פרוטה בעד שתי בנותיו קטנות אין לחוש לקדושין כלל- **כנה''ג**.

**ח**. האומר לאשה התקדשי לחציי, הרי זו מקדשת. הא למה זה דומה, לאומר לה תהי אשתי את ואחרת, שנמצא שאין לה אלא חצי איש. אבל אם אמר חציך מקודשת לי, אינה מקודשת, שאין אשה אחת ראויה לשנים. וכן האומר הרי את מקודשת לי ולזה, אינה מקדשת.

**שומא בקידושין**

**קידושין ב:-** בכסף בית הלל אומרים בפרוטה ובשווה פרוטה.

**ז:-** ההוא גברא דאקדיש בשיראי וכו', אי דאמר לה בכל דהו, כולי עלמא לא פליגי דלא צריכי שומא. אי דאמר לה חמשין ולא שוו חמשין, הא לא שוו, כי פליגי שאמר לה חמשין ושוו חמשין. **רבה** אמר לא צריכי שומא דהא שוו חמשין, **רב יוסף** אמר צריכי שומא כיון דאיתתא לא בקיאה בשומא לא סמכה דעתה. איכא דאמרי בכל דהו נמי פליגי- רב יוסף אמר שווה כסף ככסף, מה שווה כסף דקייץ אף שווה כסף דקייץ. והלכתא שיראי לא צריכי שומא.

**ר"ן רשב"ץ**- בכל דהו היינו שנתן לה בסתם.

**שו"ע אה"ע סימן לא**

**א**. אין מקדשין בפחות משוה פרוטה. ומיהו, אם קדשה בחפץ סתם, אין צריך לשום אותו תחלה אם שוה פרוטה, אלא אם שוה פרוטה, מקודשת [בה"ט- למפרע משעת נתינה]. ואפלו אם אמר לה התקדשי לי בחפץ זה ששוה חמשים זוז, ולא שמו אותו תחלה, אם נמצא אחר כך ששוה חמשים זוז, מקודשת.

**שומא בפדיון הבן**

**קידושין ז:-** תניא עגל זה או טלית זו לפדיון בני, לא אמר כלום. עגל זה בה' סלעים או טלית זו בה' סלעים לפדיון בני, בנו פדוי וכו' ומדובר דלא שוי ה' סלעים, וכגון שקבל זאת עליו הכהן, כי הא ד**רב כהנא** שקיל סודרא מפדיון הבן, אמר, לדידי חזי לי ה' סלעים. אמר **רב אשי** ודוקא רב כהנא דגברא רבא הוא ולא אזיל בגילוי הראש ומיבעי ליה סודרא ארישיה, אבל כו"ע - לא.

**שו"ע יו"ד סימן ש"ה**

[**ו.**](file:///C:\Program%20Files\תורת%20אמת%20-%20366\Temp\his_temp_1_1.htm#סימן שה - מי חייב בפדיון בכור ומתי ראוי לפדיון וכל דיניו. ובו ל) נתן לו כלי בפדיון בנו סתם, אם הוא שוה ה' סלעים, אע"פ שלא שמו אותו בתחלה, בנו פדוי. **הגה, ואם אינו שוה, אין בנו פדוי ואם הכהן רוצה להחזיק בכלי, א"צ להחזיר לו והוא ישלים לו עד ה' סלעים.**

**לרפואת** רחל בת רוזה, נג'יה ויקטוריה בת רוזה, חביבה בת רוזה, פרידה בת מזל, ד' א' בן ש' **בתושח"י, ולהצלחת התורמים החפצים בעילום שם**.

להערות, הצעות, או לקבלת העלון בדואר ניתן להתקשר - 052-7134167.

לקבלת העלון דרך המייל ניתן לשלוח ל- avishaisofer@etrog.net.il